Sialeʻataongo Tuʻivakanō

Sialeʻataongo Tuʻivakanō (født 1952 som Sialeʻataongo Kaho og også kjent som Lord Tuʻivakanō) er en tongansk adelsmann og politiker, som fra 22. desember 2010 til 30. desember 2014 var statsminister i Tonga.Profile: Lord Tu'ivakano   

Han har adelstittelen Tuʻivakanō, på engelsk oversatt til Lord. Han arvet tittelen etter sin far i januar 1986. 

Tuʻivakanō hadde sin skolegang på Tonga og New Zealand. Han studerte i New Zealand og er utdannet lærer. Han studerte senere statsvitenskap ved Flinders University i Australia og fullførte bachelorgraden der. Han har arbeidet som lærer og i skoleforvaltningen i Tonga.

I 1996 ble han innvalgt som adelsmedlem for Tongatapu  i nasjonalforsamlingen. Han vant gjenvalg i 2010. I 2002 ble han valgt til parlamentspresident, en post han hadde til 2004. I 2005 ble han minister for offentlig arbeid, året etter skiftet han ansvar og ble minister for opplæring, sysselsetting, ungdom og sport. 

Den 21. desember 2010 ble han valgt til statsminister etter et hemmelig valg i parlamentet. Det var første gang statsministeren ble valgt av parlamentsmedlemmene. Tidligere har kongen utpekt statsministeren selv.Lord Tu'ivakano becomes new Tongan prime minister, BBC News, 21. desember 2010. Etter parlamentsvalget i 2014 mistet han sitt flertall og han gikk av. Ny statsminister ble ʻAkilisi Pōhiva.

 Referanser 

Kategori:Tonganske politikere
Kategori:Personer fra Tongatapu